ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት መዓልቲ ናጽነት ኤርትራ፡ “ለብዘበንሲ ብስራት ምሕረትን ሕድገትን ንሰምዕ ንኸውን” 23 ጉንቦት 2019 ምንጪ ስእሊ, Hadas Ertra መግለጺ ስእሊ, ፕረዚደንት ሃገረ ኤርትራ ኢሳይያስ ኣፈወርቒ 2014 ኣብዚ ሰሙን'ዚ ህዝብን መንግስትን ኤርትራ ከም ልሙድ መበል 28 ዓመት ናጽነቶም ብዝተፈላለየ መሰናድኦታት ይጽምብሉ ኣለው። እዚ ናይ ለብዘበን ናጽነት ድሕሪ እቲ ምስ ኢትዮጵያ ዝተኻየደ ዕርቀ ሰላም ይካየድ ብምህላውን፡ ብዙሓት ኤርትራውያን፡ መሰረታዊ ሰብኣዊ መሰላት ክኽበር፡ ናይ ሕልናን ፖለቲካን እሱራት ክፍትሑ፡ ንዓመታት ዝተኣገዳ ጋዜጣታት ብሕቲ ክኽፈታ፡ ሃገራዊ ቅዋም ክትግበርን ደሞክራሲያዊ ሰላማዊ መስርሕ ምስግጋር ክካየድ፡ ብፖለቲካዊ ኣረኣእያ ዝፈላለዩ ኩሎም ሃገራውያን ዝሳተፉዎ ሃገራዊ ዕርቂ ክፍጸም ትጸቢት ዝነበሮም እሞ፡ ዘተስፉ ምልክት ለውጢ ብዘይምርኣዮም፡ "ይኣክል!" ዝብል ውዕዉዕ ተቓውሞ ካብ ዘስምዑ ኣዋርሕ ኮይኑ ኣሎ። መንግስቲ ኤርትራ ብወገኑ፡ "ጽንዓት ብጽንዓት ንልምዓት" ኣብ ትሕቲ ዝብል ቴማ ጽምብል ናጽነት የካይድ ኣሎ። እዛ ናይ ለብዘበን ናጽነት ድሕሪ ዕርቀ ሰላም ኢትዮ-ኤርትራ ትበዓል ብምህላዋን፡ ምስ ኤርትራ ዕርቀ ሰላም ዝገበረ ኣብ ኢትዮጵያ ዘሎ ስርዓት ብዙሕ ለውጢ ስለዝገበረ፤ ካብ ጎረቤትና ክንመሃር ተስፋ ዝገበሩ ሓያሎ ኤርትራውያን 'ለብዘበንሲ፡ ገለ ብስራት ግዲ ንሰምዕ ንኸውን' ዝብል ትጽቢት ኣሕዲሮም ምህላዎም ምስ ቢቢሲ ትግርኛ ኣብ ዘካየዱዎ ዕላል ኣረዲኦም። ሕቶ ጉጅለ 15 እንታይ እዩ ነይሩ?
